Πρόταση κανονισμού (ΕΚ) του Συμβουλίου σχετικά με τη σύναψη πρωτοκόλλου για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της Κυβέρνησης της Δημοκρατίας της Ακτής του Ελεφαντοστού σχετικά με την αλιεία στα ανοικτά της Ακτής του Ελεφαντοστού για την περίοδο από 1ης Ιουλίου 1997 έως 30 Ιουνίου 2000 (97/C 361/07) COM(97) 520 τελικό - 97/0269(CNS)

(Υποβλήθηκε από την Επιτροπή στις 22 Οκτωβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, σε συνδυασμό με το άρθρο 228 παράγραφος 2 και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι σύμφωνα με τη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού, τα δύο μέρη προέβησαν σε διαπραγματεύσεις για τον καθορισμό των τροποποιήσεων ή των συμπληρώσεων που πρέπει να πραγματοποιηθούν στην συμφωνία κατά το τέλος της περιόδου εφαρμογής του πρωτοκόλλου που επισυνάπτεται στην εν λόγω συμφωνία 7

ότι, μετά τις διαπραγματεύσεις αυτές, μονογραφήθηκε, στις 30 Ιουνίου 1997, ένα νέο πρωτόκολλο για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στην προαναφερθείσα συμφωνία, για την περίοδο από 1ης Ιουλίου 1997 έως 30 Ιουνίου 2000 7

ότι είναι προς το συμφέρον της Κοινότητας να εγκρίνει το εν λόγω πρωτόκολλο 7

ότι πρέπει να καθοριστεί το σύστημα κατανομής των αλιευτικών δυνατοτήτων μεταξύ των κρατών μελών με βάση την παραδοσιακή κατανομή των αλιευτικών δυνατοτήτων στο πλαίσιο της αλιευτικής συμφωνίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το πρωτόκολλο για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού για την περίοδο από 1ης Ιουλίου 1997 έως 30 Ιουνίου 2000, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στον παρόντα κανονισμό.

Άρθρο 2

Οι αλιευτικές δυνατότητες που καθορίζονται στο πρωτόκολλο κατανέμονται μεταξύ των κρατών μελών ως εξής:

α) βενθοπελαγική αλιεία:

Ισπανία: 3 μηχανότρατες-ψυγεία

β) αλιεία τόνου:

Γαλλία: 25 σκάφη

Ισπανία: 30 σκάφη

Πορτογαλία: 5 σκάφη

Εάν οι αιτήσεις αδειών των χωρών αυτών δεν εξαντλήσουν τις αλιευτικές δυνατότητες που καθορίζονται στο πρωτόκολλο, η Επιτροπή μπορεί να λάβει υπόψη τις αιτήσεις αδειών οποιουδήποτε άλλου κράτους μέλους.

Άρθρο 3

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

ΠΡΩΤΟΚΟΛΛΟ για τον καθορισμό των δυνατοτήτων αλιείας και της χρηματοδοτικής συνεισφοράς που προβλέπεται στη συμφωνία μεταξύ της Ευρωπαϊκής Κοινότητας και της Δημοκρατίας της Ακτής του Ελεφαντοστού

Άρθρο 1

Από την 1η Ιουλίου 1997 και για περίοδο 3 ετών οι αλιευτικές δυνατότητες που παραχωρούνται βάσει του άρθρου 2 της συμφωνίας καθορίζονται ως εξής:

α) μηχανότρατες με ψυκτικές εγκαταστάσεις για την αλιεία βανθοπελαγικών ειδών, που αλιεύουν μαλακόστρακα βαθέων υδάτων, κεφαλόποδα και βενθοπελαγικούς ιχθείς: 3 σκάφη 7

β) θυνναλιευτικά με καλάμι: 7 σκάφη 7

γ) παραγαδιάρικα επιφανείας: 14 σκάφη 7

δ) θυνναλιευτικά γρι-γρι: 39 σκάφη.

Άρθρο 2

Οι αλιευτικές δυνατότητες που αναφέρονται στο άρθρο 1 δύνανται να αυξηθούν με αίτηση της Κοινότητας στο μέτρο που δεν θίγουν την ορθολογική εκμετάλλευση των πόρων της Ακτής του Ελεφαντοστού.

Στην περίπτωση αυτή η χρηματοδοτική αντιστάθμιση που αναφέρεται στο άρθρο 3 παράγραφος 1 αυξάνεται ανάλογα και pro rata temporis.

Άρθρο 3

1. Η συνολική χρηματοδοτική αντιστάθμιση που αναφέρεται στο άρθρο 8 της συμφωνίας καθορίζεται για την περίοδο που αναφέρεται στο άρθρο 1 σε 3 000 000 Ecu εκ των οποίων 2 400 000 Ecu καταβάλλονται στο πλαίσιο της χρηματοδοτικής αντιστάθμισης σε 3 ίσες ετήσιες δόσεις.

2. Όσον αφορά την αλιεία τονοειδών, η συνολική χρηματοδοτική αντιστάθμιση καλύπτει βάρος αλιευμάτων στα ύδατα της Ακτής του Ελεφαντοστού 8 500 τόνων ανά έτος. Εάν τα ετήσια αλιεύματα που πραγματοποιούνται στα ύδατα της Ακτής του Ελεφαντοστού από τα σκάφη της Κοινότητας υπερβαίνουν την ποσότητα, αυτή η χρηματοδοτική αντιστάθμισή αυξάνεται κατά 50 Ecu ανά πρόσθετο τόνο.

Το μερίδιο της αλιείας με μηχανότρατες στη συνολική αντιστάθμιση καθορίζεται σε 960 000 Ecu.

3. Η χρηματοδοτική αντιστάθμιση καταβάλλεται σε ανοικτό λογαριασμό σε ένα χρηματοπιστωτικό ίδρυμα ή σε κάθε άλλο οργανισμό που ορίζεται από τις αρχές της Ακτής του Ελεφαντοστού.

4. Η κυβέρνηση της Ακτής του Ελεφαντοστού έχει την αποκλειστική αρμοδιότητα για τη χρησιμοποίηση της αντιστάθμισης.

Άρθρο 4

1. Επί της συνολικής χρηματοδοτικής αντιστάθμισης που προβλέπεται στο άρθρο 3 παράγραφος 1, η Ακτή του Ελεφαντοστού χορηγεί τα ακόλουθα ποσά για την περίοδο που αναφέρεται στο άρθρο 1:

- χρηματοδότηση επιστημονικών προγραμμάτων που προορίζονται ιδίως για τη βελτίωση των γνώσεων στον αλιευτικό και βιλογικό τομέα που αφορούν την αλιευτική ζώνη της Ακτής του Ελεφαντοστού: 100 000 Ecu,

- χρηματοδότηση τεχνικών προγραμμάτων: 100 000 Ecu,

- επίβλεψη της αλιείας: 180 000 Ecu,

- θεσμική στήριξη της διοικητικής υπηρεσίας που είναι επιφορτισμένη με την αλιεία: 80 000 Ecu,

- συνεισφορές της Ακτής του Ελεφαντοστού στις διεθνείς οργανώσεις αλιείας: 40 000 Ecu.

Αφού ανακοινωθεί από τις αρμόδιες αρχές της Ακτής του Ελεφαντοστού το περιεχόμενο των εν λόγω προγραμμάτων, τα αντίστοιχα ποσά θα καταβάλλονται στον τραπεζικό λογαριασμό που θα υποδείξουν οι εν λόγω αρχές.

2. Οι αρμόδιες αρχές της Ακτής του Ελεφαντοστού κοινοπιούν στις αρμόδιες υπηρεσίες της Επιτροπής εκθέσεις σχετικά με την υλοποίηση των εν λόγω προγραμμάτων.

Άρθρο 5

1. Επί της συνολικής χρηματοδοτικής αντιστάθμισης που προβλέπεται στο άρθρο 3 παράγραφος 1, η Ακτή του Ελεφαντοστού χορηγεί ποσό 100 000 Ecu για την περίοδο που αναφέρεται στο άρθρο 1, για την εκπαίδευση τόσο στη θεωρία όσο και στην πράξη στους διάφορους επιστημονικούς, τεχνικούς και οικονομικούς κλάδους που αφορούν την αλιεία. Στο πλαίσιο αυτό, η Κοινότητα διευκολύνει την πρόσβαση υπηκόων της Ακτής του Ελεφαντοστού σε εκπαιδευτικά ιδρύματα των κρατών μελών της.

Οι υποτροφίες που χρηματοδοτούνται όπως ορίζεται στο εν λόγω άρθρο, δύνανται να χρησιμοποιηθούν στην Ακτή του Ελεφαντοστού ή σε οποιοδήποτε άλλο κράτος που συνδέεται με την Κοινότητα με συμφωνία συνεργασίας.

2. Το ποσό που αναφέρεται στην παράγραφο 1, δύναται να χρησιμοποιηθεί για την κάλυψη των εξόδων συμμετοχής σε διεθνή συνέδρια και σε εκπαιδευτικά μαθήματα στον τομέα της αλιείας και της υδατοκαλλιέργειας.

3. Το εν λόγω ποσό καταβάλλεται προοδευτικά ανάλογα με το ρυθμό χρησιμοποίησής του.

Άρθρο 6

Οποιαδήποτε παράλειψη εκ μέρους της Κοινότητας όσον αφορά την εκπλήρωση μιας από τις χρηματικές υποχρεώσεις της που ορίζονται στα άρθρα 3 και 4 του παρόντος πρωτοκόλλου, δύναται να έχει ως αποτέλεσμα την αναστολή των υποχρεώσεων της Ακτής του Ελεφαντοστού οι οποίες προκύπτουν από τη συμφωνία αλιείας.

Άρθρο 7

Το παράρτημα της συμφωνίας μεταξύ της Ευρωπαϊκής Κοινότητας και της Δημοκρατίας της Ακτής του Ελεφαντοστού σχετικά με την αλιεία στα ανοιχτά της Ακτής του Ελεφαντοστού αντικαθίσταται από το παράρτημα του παρόντος πρωτοκόλλου.

Άρθρο 8

Το παρόν πρωτόκολλο αρχίζει να ισχύει την ημέρα της υπογραφής του.

Το παρόν πρωτόκολλο εφαρμόζεται από την 1η Ιουλίου 1997.

ΠΑΡΑΡΤΗΜΑ

ΠΟΥ ΚΑΘΟΡΙΖΕΙ ΤΟΥΣ ΟΡΟΥΣ ΑΣΚΗΣΗΣ ΤΗΣ ΑΛΙΕΙΑΣ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΑΚΤΗΣ ΤΟΥ ΕΛΕΦΑΝΤΟΣΤΟΥ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ

Α. Διατυπώσεις που εφαρμόζονται κατά την υποβολή αιτήσεων και την έκδοση αδειών

1. Οι αρμόδιες αρχές της Κοινότητας υποβάλλουν, μέσω της αντιπροσωπείας της Επιτροπής των Ευρωπαϊκών Κοινοτήτων στην Ακτή του Ελεφαντοστού, στο αρμόδιο για τη θαλάσσια αλιεία υπουργείο της Ακτής του Ελεφαντοστού, αίτηση για κάθε σκάφος που επιθυμεί να αλιεύσει δυνάμει της συμφωνίας, τουλάχιστον 30 ημέρες πριν από την ημερομηνία έναρξης της αιτούμενης περιόδου ισχύος.

Οι αιτήσεις πρέπει να υποβάλλονται σε έντυπα που προβλέπονται για το σκοπό αυτό από την Ακτή του Ελεφαντοστού, σύμφωνα με το υπόδειγμα του προσαρτήματος 1.

Κάθε αίτηση για την έκδοση άδειας αλιείας, συνοδεύται από την απόδειξη καταβολής του τέλους για την περίοδο ισχύος της.

Τα τέλη περιλαμβάνουν όλους τους εθνικούς και τοπικούς φόρους, εκτός από τα έξοδα παροχής υπηρεσιών και τα λιμενικά τέλη.

Οι αρχές της Ακτής του Ελεφαντοστού κοινοποιούν, πριν από την έναρξη της ισχύος της συμφωνίας, όλα τα στοιχεία που αφορούν τους τραπεζικούς λογαριασμούς που θα πρέπει να χρησιμοποιηθούν για την καταβολή των τελών.

2. Η άδεια εκδίδεται στο όνομα ενός συγκεκριμένου σκάφους και δεν είναι μεταβιβάσιμη.

Εντούτοις, με αίτηση της Επιτροπής των Ευρωπαϊκών Κοινοτήτων, η άδεια ενός σκάφους αντικαθίσταται, σε περίπτωση ανωτέρας βίας, από μια νέα άδεια στο όνομα ενός, άλλου σκάφους με χαρακτηριστικά ανάλογα με εκείνα που έχει το προς αντικατάσταση σκάφος. Ο πλοιοκτήτης του προς αντικατάσταση σκάφους επιστρέφει την ακυρωθείσα άδεια στο αρμόδιο για τη θαλάσσια αλιεία υπουργείο της Ακτής του Ελεφαντοστού μέσω της αντιπροσωπείας της Επιτροπής των Ευρωπαϊκών Κοινοτήτων στην Ακτή του Ελεφαντοστού.

Στη νέα άδεια αναφέρονται:

- η ημερομηνία έκδοσης,

- το γεγονός ότι η νέα αυτή άδεια ακυρώνει και αντικαθιστά την άδεια του προηγουμένου σκάφους.

Για την εναπομένουσα περίοδο ισχύος, δεν αφείλονται τα τέλη που προβλέπονται στο άρθρο 4 παράγραφος 2 της συμφωνίας.

3. Οι άδειες παραδίδονται, εντός προθεσμίας 30 ημερών από την ημερομηνία παραλαβής των αιτήσεων από τις αρχές της Ακτής του Ελεφαντοστού, στην αντιπροσωπεία της Επιτροπής των Ευρωπαϊκών Κοινοτήτων στην Ακτή του Ελεφαντοστού.

4. Το πρωτότυπο της άδειας θα πρέπει να διατηρείται μονίμως επί του σκάφους και να επιδεικνύεται σε κάθε ζήτηση των αρμόδιων αρχών της Ακτής του Ελεφαντοστού.

Εντούτοις, για τα γρι-γρι αλιείας τόνου, τα θυνναλιευτικά με καλάμι και τα αλιευτικά σκάφη με παραγάδια επιφάνειας αμέσως μετά την παραλαβή της ανακοίνωσης της πληρωμής της προκαταβολής που αποστέλλεται από την Επιτροπή των Ευρωπαϊκών Κοινοτήτων στις αρχές της Ακτής του Ελεφαντοστού, οι εν λόγω αρμόδιες αρχές θα εγγράφουν το σχετικό σκάφος στον κατάλογο των πλοίων που έχουν δικαίωμα αλιείας ο οποίος διαβιβάζεται στις αρχές ελέγχου της Ακτής του Ελεφαντοστού. Εξάλλου, εν αναμονή της παραλαβής του πρωτοτύπου της αδείας, αντίγραφο της ήδη εκδοθείσας άδειας μπορεί να αποσταλεί με φαξ για να διατηρείται επί του σκάφους.

5. Οι μηχανότρατες που επιτρέπεται να αλιεύουν βάσει του άρθρου 2 της συμφωνίας, θα πρέπει να κοινοποιούν στις αρμόδιες αρχές της Ακτής του Ελεφαντοστού όλες τις τροποποιήσεις των χαρακτηριστικών του σκάφους που αναφέρονται στην άδεια κατά τη στιγμή της έκδοσής της, καθώς και των χαρακτηριστικών που απαριθμούνται στο προσάρτημα 1.

6. Κάθε αύξηση της ολικής χωρητικότητας μιας μηχανότρατας, πρέπει να αποτελεί το αντικείμενο νέας αίτησης αδείας.

Β. Διατάξεις που εφαρμόζονται για τα θυνναλιευτικά και τα αλιευτικά με παραγάδια επιφανείας

1. Οι άδειες ισχύουν για περίοδο ενός έτους και είναι ανανεώσιμες.

2. Τα τέλη καθορίζονται σε 20 Ecu ανά τόνο αλιευθέντος τόνου, στην αλιευτική ζώνη της Ακτής του Ελεφαντοστού.

3. Οι άδειες για τα θυνναλιευτικά με καλάμι, τα γρι-γρι και τα αλιευτικά με παραγάδια επιφανείας, εκδίδονται μετά την καταβολή ενός κατ' αποκοπήν ποσού ύψους 300 Ecu ετησίως για κάθε θυνναλιευτικό με καλάμι, 1 600 Ecu ετησίως για κάθε θυνναλιευτικό γρι-γρι και 400 Ecu ανά έτος για κάθε αλιευτικό με παραγάδι επιφανείας.

4. Η τελική εκκαθάριση των οφειλομένων τελών για κάθε αλιευτική περίοδο εγκρίνεται από την Επιτροπή των Ευρωπαϊκών Κοινοτήτων κατά το τέλος κάθε ημερολογιακού έτους, με βάση τις δηλώσεις αλιευμάτων που καταρτίζονται από κάθε πλοιοκτήτη και επιβεβαιώνονται από τα επιστημονικά ινστιτούτα που είναι αρμόδια για την επαλήθευση των στοιχείων που αφορούν τα αλιεύματα, όπως το ORSTROM και το IEO (ισπανικό ωκεανογραφικό ινστιτούτο) αφενός και, αφετέρου, το κέντρο ωκεανογραφικής έρευνας της Ακτής του Ελεφαντοστού. Η εν λόγω εκκαθάριση κοινοποιείται ταυτοχρόνως στις αρμόδιες για τη θαλάσσια αλιεία υπηρεσίες της Ακτής του Ελεφαντοστού και στους πλοιοκτήτες. Κάθε ενδεχόμενη επιπρόσθετη πληρωμή θα πραγματοποιείται από τους πλοιοκτήτες στις υπηρεσίες αλιείας της Ακτής του Ελεφαντοστού το αργότερο 30 ημέρες από την κοινοποίηση της τελικής εκκαθάρισης.

Εντούτοις, εάν η τελική εκκαθάριση αφορά ποσό μικρότερο από την προκαταβολή που αναφέρεται ανωτέρω, το αντίστοιχο εναπομένον ποσό δεν επιστρέφεται στον πλοιοκτήτη.

5. Οι αρχές της Ακτής του Ελεφαντοστού, πριν την έναρξη ισχύος της συμφωνίας, κοινοποιούν όλες τις πληροφορίες σχετικά με τον τραπεζικό λογαριασμό που χρησιμοποιείται για την πληρωμή των τελών.

Γ. Διατάξεις που εφαρμόζονται για τις μηχανότρατες με ψυκτικές εγκαταστάσεις

1. Οι άδειες για τις μηχανότρατες με ψυκτικές εγκαταστάσεις ισχύουν για περίοδο ενός έτους, έξι μηνών ή τριών και είναι ανανεώσιμες.

2. Τα τέλη ετησίων αδειών καθορίζονται σε 140 Ecu kox ανά σκάφος.

Τα τέλη αδειών για περιόδους μικρότερες του ενός έτους, καταβάλλονται prorata temporis. Προσαυξάνονται κατά 3 % και 5 % αντίστοιχα για τις εξαμηνιαίες και τριμηνιαίες άδειες.

Δ. Δηλώσεις αλιευμάτων

1. Τα σκάφη που επιτρέπεται να αλιεύουν στην αλιευτική ζώνη της Ακτής του Ελεφαντοστού στα πλαίσια της συμφωνίας, κοινοποιούν τα στοιχεία σχετικά με τα αλιεύματά τους στις αρμόδιες για τη θαλάσσια αλιεία υπηρεσίες, με αντίγραφο στην αντιπροσωπεία της Επιτροπής των Ευρωπαϊκών Κοινοτήτων στην Ακτή του Ελεφαντοστού, κατά τον ακόλουθο τρόπο:

α) οι μηχανότρατες δηλώνουν τα αλιεύματά τους με βάση το υπόδειγμα που επισυνάπτεται στο προσάρτημα 2. Οι εν λόγω δηλώσεις είναι μηνιαίες και κοινοποιούνται τουλάχιστον μία φορά το τρίμηνο 7

β) τα θυνναλιευτικά με καλάμι, τα θυνναλιευτικά γρι-γρι και τα αλιευτικά με παραγάδια επιφανείας τηρούν ημερολόγιο αλιείας σύμφωνα με τα υποδείγματα που επισυνάπτονται στο προσάρτημα 3 για τα αλιευτικά με παραγάδια επιφανείας και στο προσάρτημα 4 για τα γρι-γρι και τα αλιευτικά με καλάμι, για κάθε αλιευτική περίοδο στην αλιευτική ζώνη της Ακτής του Ελεφαντοστού. Συμπληρώνεται ακόμα κι όταν δεν πραγματοποιούνται αλιεύματα.

Το έντυπο είτε διατίθεται στο λιμένα από τις αρμόδιες υπηρεσίες του κέντρου ωκεανογραφικών ερευνών της Ακτής του Ελεφαντοστού είτε αποστέλλεται στις εν λόγω υπηρεσίες εντός προθεσμίας 45 ημερών μετά από το τέλος της αλιευτικής περιόδου στην αλιευτική ζώνη της Ακτής του Ελεφαντοστού.

Αντίγραφο αυτών των εγγράφων αποστέλλεται στα επιστημονικά ινστιτούτα που αναφέρονται στο σημείο 3 παράγραφος 4.

Τα εν λόγω έγγραφα συμπληρώνονται ευανάγνωστα και υπογράφονται από τον πλοίαρχο του σκάφους.

2. Σε περίπτωση μη τήρησης των εν λόγω διατάξεων, οι αρχές της Ακτής του Ελεφαντοστού επιφυλάσσονται του δικαιώματος να αναστείλουν την ισχύ της άδειας του υπό κατηγορία σκάφους μέχρι την ολοκλήρωση των απαιτουμένων διατυπώσεων. Στην περίπτωση αυτή, ενημερώνεται αμελλητί η αντιπροσωπεία της Επιτροπής των Ευρωπαϊκών Κοινοτήτων στην Ακτή του Ελεφαντοστού.

Ε. Εκφορτώσεις αλιευμάτων

Τα θυνναλιευτικά και τα αλιευτικά με παραγάδια επιφανείας που εκφορτώνουν τα αλιεύματά τους σε ένα λιμένα της Ακτής του Ελεφαντοστού, υποχρεούνται να θέτουν τα παρεμπίπτοντα αλιεύματά τους στη διάθεση οικονομικών φορέων της Ακτής του Ελεφαντοστού σε τιμές τοπικής αγοράς.

Εξάλλου, τα θυνναλιευτικά της Κοινότητας συμμετέχουν στον εφοδιασμό των κονσερβοποιών τόνου της Ακτής του Ελεφαντοστού, σε τιμές που καθορίζονται με κοινή συμφωνία από τους πλοιοκτήτες της Κοινότητας και από τους οικονομικούς φορείς της Ακτής του Ελεφαντοστού, με βάση την τρέχουσα τιμή της διεθνούς αγοράς. Το ποσό καταβάλλεται σε μετατρέψιμο νόμισμα. Το πρόγραμμα εκφόρτωσης θα πρέπει να καταρτίζεται με κοινή συμφωνία από τους πλοιοκτήτες της Κοινότητας και τους οικονομικούς φορείς της Ακτής του Ελεφαντοστού.

Ζ. Αλιευτικές ζώνες

1. Για να προστατευθεί ο γόνος και οι παραδοσιακές αλιευτικές δραστηριότητες, η άσκηση της αλιείας, όπως προβλέπεται στο άρθρο 2 της συμφωνίας, απαγορεύεται στα σκάφη της Κοινότητας που κατέχουν άδειες αλιείας, στη ζώνη που περιλαμβάνεται:

- μεταξύ της ακτής και 12 ναυτικών μιλίων, για τα αλιευτικά με καλάμι και παραγάδια επιφανείας,

- μεταξύ της ακτής και 6 ναυτικών μιλίων για τις μηχανότρατες με ψυκτικές εγκαταστάσεις,

- μεταξύ της ακτής και της ισόβαθμης γραμμής 200 μέτρων, για τα θυνναλιευτικά γρι-γρι με ψυκτικές εγκαταστάσεις.

2. Εντούτοις, τα θυνναλιευτικά με καλάμι που αλιεύουν με ζωντανό δόλωμα, επιτρέπεται να αλιεύουν το δόλωμα στην απαγορευμένη ζώνη που ορίζεται ανωτέρω, έτσι ώστε να εφοδιάζονται με δόλωμα εντός των ορίων των αυστηρά ιδίων αναγκών τους.

Η. Είσοδος και έξοδος από τη ζώνη

Τα σκάφη που ασκούν αλιευτικές δραστηριότητες στη ζώνη της Ακτής του Ελεφαντοστού υποχρεούνται να ανακοινώνουν απευθείας στις αρχές της Ακτής του Ελεφαντοστού με φαξ και ελλείψει φαξ με ασύρματο ή τέλεξ 3 ώρες μετά από κάθε είσοδο και έξοδο από τη ζώνη και κάθε 3 ημέρες τη θέση τους και τα αλιεύματα που έχουν στο σκάφος.

Ο αριθμός του φαξ και η συχνότητα του ασυρμάτου ανακοινώνονται τη στιγμή της έκδοσης της αλιευτικής άδειας.

Αντίγραφο των ανακοινώσεων με φαξ ή των ανακοινώσεων με ασύρματο, κρατούν οι αρχές της Ακτής του Ελεφαντοστού και οι πλοιοκτήτες έως ότου εγκριθεί από τα δύο μέρη ο οριστικός υπολογισμός των τελών που αναφέρονται στο σημείο Β.

Ένα σκάφος που αλιεύει χωρίς να έχει ειδοποιήσει τις αρχές της Ακτής του Ελεφαντοστού, θεωρείται σκάφος χωρίς άδεια.

Θ. Διάκενα των διχτυών

Οι ελάχιστες διαστάσεις για τα επιτρεπόμενα διάκενα των διχτυών (τραβηγμένο δίχτυ), είναι οι ακόλουθες:

α) 40 χιλιοστά για τις μηχανότρατες με ψυκτικές εγκαταστάσεις που αλιεύουν μαλακόστρακα βαθέων υδάτων 7

β) 70 χιλιοστά για τις μηχανότρατες με ψυκτικές εγκαταστάσεις που αλιεύουν κεφαλόποδα 7

γ) 60 χιλιοστά, για τις μηχανότρατες με ψυκτικές εγκαταστάσεις που αλιεύουν ιχθείς 7

δ) στην περίπτωση του τόνου, εφαρμόζονται τα πρότυπα που συνιστά η ICCAT.

Ι. Ναυτολόγηση

Οι πλοιοκτήτες που είναι κάτοχοι αδειών αλιείας όπως προβλέπεται από τη συμφωνία, συμβάλλουν στην επαγγελματική πρακτική εκπαίδευση υπηκόων της Ακτής του Ελεφαντοστού, υπό τους ακόλουθους όρους και περιορισμούς:

1. Κάθε πλοιοκτήτης μηχανότρατας αναλαμβάνει την υποχρέωση να απασχολεί:

- 1 ναυτικό για τα σκάφη χωρητικότητας μικρότερης των 250 kox,

- 2 ναυτικούς για τα σκάφη χωρητικότητας άνω των 250 kox και μικρότερης ή ίσης με 300 kox,

- 3 ναυτικούς για τα σκάφη χωρητικότητας μεγαλύτερης των 300 kox.

Οι πλοιοκτήτες θυνναλιευτικών και αλιευτικών με παραγάδια επιφανείας υποχρεούνται να προσλαμβάνουν υπηκόους της Ακτής του Ελεφαντοστού, υπό τους ακόλουθους όρους και περιορισμούς:

- για το στόλο των θυνναλιευτικών με καλάμι, ναυτολογούνται 4 ναυτικοί της Ακτής του Ελεφαντοστού κατά την περίοδο αλιείας τόνου στην αλιευτική ζώνη της Ακτής του Ελεφαντοστού, με υποχρέωση ενός ανωτάτου ορίου ενός ναυτικού ανά σκάφος,

- για το στόλο των θυνναλιευτικών γρι-γρι ναυτολογούνται 30 ναυτικοί,

- για το στόλο των αλιευτικών με παραγάδια επιφανείας, ναυτολογούνται 4 ναυτικοί της Ακτής του Ελεφαντοστού κατά την αλιευτική περίοδο στην αλιευτική ζώνη της Ακτής του Ελεφαντοστού, με υποχρέωση ενός ανωτάτου ορίου ενός ναυτικού ανά σκάφος.

Τα ανωτέρω όρια δεν αποκλείουν τη ναυτολόγηση επιπλέον ναυτικών από την Ακτή του Ελεφαντοστού, εφόσον το ζητήσουν οι πλοιοκτήτες.

Οι ναυτικοί της Ακτής του Ελεφαντοστού επιλέγονται από τους πλοιοκτήτες μεταξύ των επαγγελματιών-ναυτικών, που είναι αναγνωρισμένοι από τις αρμόδιες αρχές.

2. Ο μισθός των εν λόγω ναυτικών καθορίζεται, πριν από την έκδοση των αδειών, με κοινή συμφωνία μεταξύ των πλοιοκτητών ή των εκπροσώπων τους και των αρμόδιων για θέματα αλιείας αρχών της Ακτής του Ελεφαντοστού, επιβαρύνει τους πλοιοκτήτες και θα πρέπει να περιλαμβάνει το καθεστώς κοινωνικής προστασίας στο οποίο υπάγεται ο ναυτικός (μεταξύ άλλων, ασφάλεια ζωής, ατυχημάτων, ασθένειας).

3. Σε περίπτωση μη ναυτολόγησης, οι πλοιοκτήτες θυνναλιευτικών γρι-γρι, θυνναλιευτικών με καλάμι και αλιευτικών με παραγάδια επιφανείας, είναι υποχρεωμένοι να καταβάλουν για την αλιευτική περίοδο ένα κατ' αποκοπήν ποσό που ισοδυναμεί με τους μισθούς των μη ναυτολογημένων ναυτικών.

Το ποσό αυτό θα χρησιμοποιείται για την εκπαίδευση ναυτικών της Ακτής του Ελεφαντοστού και θα καταβάλλεται στο λογαριασμό που θα υποδείξουν οι αρμόδιες για θέματα αλιείας αρχές της Ακτής του Ελεφαντοστού.

4. Κάθε σκάφος μπορεί να δεχτεί ένα μαθητευόμενο φοιτητή τον οποίο προτείνουν οι αρμόδιες αρχές της Ακτής του Ελεφαντοστού και με την επιφύλαξη να γίνει αποδεκτός από τον πλοίαρχο του σκάφους. Τα έξοδα διαμονής του αναλαμβάνονται από το κράτος της Ακτής του Ελεφαντοστού.

Κ. Επιστημονικοί παρατηρητές

Κάθε σκάφος που αλιεύει στα ύδατα της Ακτής του Ελεφαντοστού μπορεί να κληθεί να δεχθεί την επιβίβαση ενός επιστήμονα που ορίζεται από τις αρμόδιες αρχές της Ακτής του Ελεφαντοστού.

Οι συνθήκες διαμονής επί του σκάφους του εν λόγω επιστημονικού παρατηρητού, είναι οι ίδιες με εκείνες των αξιωματικών του σκάφους. Το ίδιο ισχύει, στο μέτρο του δυνατού, και για το χώρο στέγασης. Στον παρατηρητή παρέχονται όλες οι διευκολύνσεις που είναι απαραίτητες για την άσκηση των καθηκόντων του. Οι συνθήκες επιβίβασης και το έργο του παρατηρητή δεν θα πρέπει να διακόπτουν ούτε να εμποδίζουν τις αλιευτικές δραστηριότητες.

Ο μισθός και οι ασφαλιστικές εισφορές του παρατηρητή επιβαρύνουν τις αρμόδιες αρχές της Ακτής του Ελεφαντιστού.

Για να συμβάλουν στην κάλυψη των εξόδων επί του σκάφους του εν λόγω παρατηρητή-επιστήμονα, οι πλοιοκτήτες καταβάλλουν στις αρχές της Ακτής του Ελεφαντοστού, ταυτόχρονα με τα τέλη, ποσό 4 Ecu ανά kox ανά έτος, prorata temporis ανά σκάφος που αλιεύει στα ύδατα της Ακτής του Ελεφαντοστού. Το ποσό αυτό καταβάλλεται σε τραπεζικό λογαριασμό τον οποίο υποδεικνύουν οι αρχές της Ακτής του Ελεφαντοστού.

Σε περίπτωση επιβίβασης ενός παρατηρητή σε θυνναλιευτικό ή παραγαδιάρικο επιφανείας, ο λιμένας επιβίβασης καθορίζεται με κοινή συμφωνία μεταξύ του Υπουργείου Αλιείας και του πλοιοκτήτη ή του αντιπροσώπου του.

Λ. Επιθεώρηση και έλεγχος

Με αίτηση των αρχών της Ακτής του Ελεφαντοστού,, τα αλιευτικά σκάφη της Κοινότητας που αλιεύουν στα πλαίσια της συμφωνίας επιτρέπουν και διευκολύνουν την επιβίβαση επί του σκάφους και την εκπλήρωση των καθηκόντων κρατικών υπαλλήλων της ακτής του Ελεφαντοστού, οι οποίοι είναι επιφορτισμένοι με την επιθεώρηση και τον έλεγχο των αλιευτικών δραστηριοτήτων.

Οι εν λόγω υπάλληλοι δεν θα πρέπει να παραμένουν επί του σκάφους περισσότερο από όσο απαιτείται για την εκπλήρωση της αποστολής τους.

Μ. Κατάσχεση και κράτηση σκαφών

Κάθε κατάσχεση ή κράτηση ενός αλιευτικού σκάφους με σημαία κράτους μέλους της Κοινότητας, η οποία πραγματοποιείται δυνάμει της ισχύουσας νομοθεσίας της Ακτής του Ελεφαντοστού, θα κοινοποιείται εντός προθεσμίας 72 ωρών στην αντιπροσωπεία της Επιτροπής των Ευρωπαϊκών Κοινοτήτων στην Ακτή του Ελεφαντοστού και ταυτοχρόνως στην προξενική αρχή του κράτους του οποίου το σκάφος φέρει τη σημαία.

Η αντιπροσωπεία της Επιτροπής των Ευρωπαϊκών Κοινοτήτων στην Ακτή του Ελεφαντοστού θα λαμβάνει γνώση σχετικά με τις συνθήκες και τους λόγους που οδήγησαν στην εν λόγω κατάσχεση ή κράτηση.

Προσάρτημα 1

>ΑΡΧΗ ΓΡΑΦΗΚΟΥ>

MINISTΘRE DE LA PRODUCTION ANIMALE Boξte postale V 84, Abidjan (Ivoorkust)

RΙPUBLIQUE CΤTE-D'IVORE UNION-DISCIPLINE-TRAVAIL

ΑΙΤΗΣΗ ΓΙΑ ΤΗΝ ΕΚΔΟΣΗ ΑΔΕΙΑΣ ΘΑΛΑΣΣΙΑΣ ΑΛΙΕΙΑΣ

ΜΕΡΟΣ Α

1. Όνομα του ιδιοκτήτη/εφοπλιστή: ..........

2. Εθνικότητα του ιδιοκτήτη/εφοπλιστή: ..........

3. Εμπορική διεύθυνση του ιδιοκτήτη/εφοπλιστή: ..........

..........

..........

ΜΕΡΟΣ Β

(Συμπληρώνεται για κάθε σκάφος)

1. Διάρκεια ισχύος: ..........

2. Ονομασία του σκάφους: ..........

3. Έτος ναυπήγησης: ..........

4. Αρχική χώρα σημαίας: ..........

5. Σήμερα υπό σημαία: ..........

6. Ημερομηνία υπαγωγής του σκάφους στη σημερινή σημαία: ..........

7. Έτος αγοράς: ..........

8. Λιμένας βάσης και αριθμός νηολόγησης: ..........

9. Ζώνες δραστηριότητας: ..........

10. Τύπος αλιείας: ..........

11. Ολική χωρητικότητα (κοχ): ..........

12. Καθαρή χωρητικότητα (κοχ): ..........

13. Ενδεικτικό κλήσης ασυρμάτου: ..........

14. Ολικό μήκος (μέτρα): ..........

15. Μέγιστο πλάτος (μέτρα): ..........

16. Βύθισμα (μέτρα): ..........

17. Υλικό κατασκευής του κύτους: ..........

18. Ισχύς του κινητήρα: ..........

19. Ταχύτητα (κόμβοι): ..........

20. Καμπίνες: ..........

21. Χωρητικότητα των δεξαμενών καυσίμων (κυβικά μέτρα): ..........

22. Χωρητικότητα των αμπαριών για τα ψάρια (κυβικά μέτρα): ..........

23. Δυνατότητες κατάψυξης (τόνοι/24 ώρες) και χρησιμοποιούμενο σύστημα: ..........

24. Χρώμα του κύτους: ..........

25. Χρώμα των υπερκατασκευών: ..........

26. Αριθμός του πληρώματος: ..........

27. Επικοινωνιακός εξοπλισμός επί του σκάφους:

Τύπος Μάρκα Μοντέλο Ισχύς (Watt) Έτος Ναυπήγησης Συχνότητες Λήψη Εκπομπή

28. Εξοπλισμός ναυσιπλοΐας και ανίχνευσης:

Τύπος Μάρκα Μοντέλο

29. Χρησιμοποιούμενα βοητητικά σκάφη (για κάθε σκάφος): ..........

29.1. Ολική χωρητικότητα: ..........

29.2. Ολικό μήκος (μέτρα): ..........

29.3. Μέγιστο πλάτος (μέτρα): ..........

29.4. Βύθισμα (μέτρα): ..........

29.5. Υλικό κατασκευής του κύτους: ..........

29.6. Ισχύς του κινητήρα: ..........

29.7. Ταχύτητα (κόμβοι): ..........

30. Βοηθητικός εναέριος εξοπλισμός ανίχνευσης ιχθύων (ακόμη και αν δεν είναι εγκατεστημένος επί του σκάφους): ..........

..........

31. Λιμένας βάσης: ..........

32. Όνομα του πλοιάρχου: ..........

33. Διεύθυνση: ..........

34. Εθνικότητα του πλοιάρχου: ..........

Επισυνάπτονται:

- τρεις έγχρωμες φωτογραφίες του σκάφους (πλαϊνή όψη), των βοηθητικών αλιευτικών σκαφών και του βοηθητικού εναέριου εξοπλισμού ανίχνευσης ιχθύων,

- διάγραμμα και λεπτομερής περιγραφή των χρησιμοποιούμενων αλιευτικών εργαλείων,

- έγγραφο που αποδεικνύει την πληρεξουσιότητα του εκπροσώπου του να υπογράψει την παρούσα αίτηση.

..........

(Ημερομηνία της αίτησης)

..........

(Υπογραφή του εκπροσώπου του ιδιοκτήτη/εφοπλιστή)

>ΤΕΛΟΣ ΓΡΑΦΗΚΟΥ>

Προσάρτημα 2

ΜΗΧΑΝΟΤΡΑΤΕΣ ΜΕ ΨΥΚΤΙΚΕΣ ΕΓΚΑΤΑΣΤΑΣΕΙΣ (ΒΕΝΘΟΠΕΛΑΓΙΚΑ ΕΙΔΗ)

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Προσάρτημα 3

ΙCCΑΤ LΟGΒΟΟΚ for TUNA FISHERY

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Προσάρτημα 4

ΘΥΝΝΑΛΙΕΥΤΙΚΑ - ΓΡΙ ΓΡΙ - ΑΛΙΕΥΤΙΚΑ ΜΕ ΚΑΛΑΜΙ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>